hu hu en hu hu hu hu en en hu en hu hu hu hu en hu hu hu en hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Megérkezett végre a Shazam! teljes előzetese - Puliwood
| 2019 március 4. 18:00
A DC Moziverzum eddigi legszórakoztatóbb felvonása.
Szinte napra pontosan egy hónappal a bemutató előtt a Warner Bros. közzétette a DC Moziverzum soron következő darabjának hivatalos előzetesét, amely tovább erősíti bennünk a filmmel kapcsolatos jó előérzetet. A korábbi lejtmenet eredményeként a DC immár különálló karakterek saját kalandjaira helyezi a hangsúlyt világépítés helyett, és az Aquaman elképesztő sikerére való tekintettel nem úgy néz ki, hogy a közeljövőben változni fog ez az új tendencia. A Shazam! mindenesetre hasonlóan üde színfoltnak ígérkezik, amire az újonnan érkezett kedvcsináló is csak bizakodásra ad okot.
Már a tavaly nyáron debütált ízelítőből kiderült, miszerint a film a fiatal Billy Batson (Asher Angel) közel sem hétköznapi történetét követi. A fiú egy nap találkozik a Djimon Hounsou által megformált Varázslóval, aki átruházza rá emberfeletti képességeit. Billy ezt követően a "SHAZAM!" varázsszó kiáltásával bármikor szuperhőssé válhat (ebben a formában Zachary Levi fogja életre kelteni), de mint azt az előzetes is nyilvánvalóvá teszi, többek között a Mark Strong alakította Dr. Thaddeus Sivana felel azért, hogy ne csupa vidámság legyen ez az újonnan megszerzett hatalom. Kattintsatok a látványos képsorokért:
A Shazam! április elején mutatkozik be a magyarországi mozikban.
Jöhet még több film, sorozat, könyv, képregény? Katt ide!
Címkék: #dc #warner bros #shazam #zachary levi #david f. sandberg #asher angel #jack dylan grazer #előzetes #trailer
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Három fontos kérdés, ami felmerül a Deadpool 3 és Hugh Jackman visszatérése kapcsán
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.